Сцяг Паўночнага руху супраціву
Марш руху супраціву на нацыянальны дзень Швецыі ў 2007.
**Паўночны рух супраціву** (шведск.: Nordiska motståndsrörelsen; NMR, фін. Pohjoismainen vastarintaliike; PVL, нарв. Nordiske motstandsbevegelsen; NMB) — паўночнаеўрапейская нацыянал-сацыялістычная арганізацыя і шведская партыя якая ставіць мэтай з дапамогай рэвалюцыі стварыць паўночнаеўрапейскую нацыянал-сацыялістычную рэспубліку, якая складаецца з Швецыі, Фінляндыі, Нарвегіі, Даніі, Ісландыі, і магчыма таксама краін Прыбалтыкі.

На гэты момант Паўночны рух супраціву ўключае ў сябе Шведскі рух супраціву (Svenska motståndsrörelsen), Фінскі рух супраціву (Suomen vastarintaliike), нарвежскі рух супраціву (Den norske motstandsbevegelsen) і дацкі рух супраціву (Den Danske Modstandsbevægelse).

Арганізацыя пабудавана на выразнай іерархіі і дысцыпліне. Заснавальнік арганізацыі Клас Лунд, вядомы таксама тым, што стаяў ля вытокаў арганізацыі Vitt Ariskt Motstånd (Белы арыйскі супраціў). На дадзены момант лідарам арганізацыі з'яўляецца Сімон Ліндберг пад ім савет кіравання, у які ўваходзяць: Эміль Хагберг (міжнародны прадстаўнік і каардынатар кіраўнікоў рэгіянальных вочак), Фрэдрык Вейделанд (паліттэхнолаг і галоўны рэдактар анлайн-газеты Nordfront) і Пэр Эберг (лідар палітычнай партыі, утворанай у рамках арганізацыі).

У кастрычніку 2014 года было аб'яўлена што Шведскае аддзяленне арганізацыі створыць палітычную партыю. Партыя з'яўляецца «парламенцкім крылом» арганізацыі, а яе лідар Пэр Эберг. Партыю прадставілі 5 верасня 2015.

Гісторыя
--------

У сярэдзіне 90-х з турмы выйшлі былыя сябры белага арыйскага супраціву, што і паслужыла штуршком для стварэння руху супраціву. У снежні 1997 былымі сябрамі National Ungdom (нацыянальная моладзь), супрацоўнікамі газеты Folktribunen (Народная трыбуна) і былымі сябрамі белага арыйскага супраціву быў створаны шведскі рух супраціву.

У 2003 годзе аб'ядналіся шведская і нарвежская арганізацыя, пасля чаго рух супраціву стаў больш ваяўнічы ў сваіх выказваннях. У 2006 спыніла існаванне моладзевае крыло арганізацыі Nationell Ungdom (нацыянальная моладзь). Следам за моладзевым крылом, перастала існаваць і нарвежская арганізацыя, але ненадоўга, у 2010 яна зноў аднавіла працу, і існуе па гэты дзень. Фінскае аддзяленне з'явілася ў 2006-2007 гадах, а ў 2013, пазней за ўсіх, з'явілася дацкае аддзяленне. Такім чынам, на сённяшні дзень, існуе чатыры аддзялення арганізацыі: у Швецыі, Нарвегіі, Фінляндыі і Даніі, якія ўсе разам складаюць адзінае цэлае — паўночны рух супраціву. У выпуску радыё Nordfront ад 25-га сакавіка таксама гаварылася пра магчымасць з'яўлення Ісландскага крыла арганізацыі.

Ідэалогія
---------

### Мэты і метады

Паўночны рух супраціву вызначае сябе да нацыянал-сацыялістычнаму светапогляду.. 

Згодна шведскай службе дзяржаўнай бяспекі, мэта арганізацыі — усталяваць таталітарнае кіраванне з дапамогай рэвалюцыі. Арганізацыя ж сама апісвае гэта крыху інакш:

> 
> 
> Нягледзячы на тое, што рух супраціву імкнецца стварыць дзяржаву з аўтарытарным урадам, у нашых планах таксама развіццё свабод і дэмакратыі. Паўночнаеўрапейскія нацыянал-сацыялістычная рэспубліка, безумоўна, будзе дзяржавай з моцным лідарам, але адначасова і дэмакратыяй.
> 
> 
> 

Арганізацыя адкрыта заяўляе, што для дасягнення мэты спатрэбіцца кровапралітная барацьба:

> 
> 
> Ні адзін чалавек не можа стаць сябрам руху супраціву, калі той не гатовы сілай абараняць сябе, арганізацыю, альбо сваіх сяброў ... баязліўцам і цярпілам ў нас няма месца. Ніхто не ўнікне свайго мужчынскага доўгу.
> 
> 
> 

### Міжнародныя адносіны

Паўночны рух супраціву падтрымлівае прыязныя адносіны з шэрагам нацыяналістычных партый Еўропы. Так, напрыклад, у лютым 2012-га года, сябра тады яшчэ Шведскага руху супраціву, Ніклас Фрост, узяў удзел у маршы нацыянальнага фронту Венгрыі. У жніўні 2013 сябры ШРС прынялі ўдзел у трэніроўках якія праводзіліся нацыянальным фронтам Венгрыі. У лютым 2015 года сябры ПРС прынялі ўдзел у маршы ў памяць аб Хрысто Лукаве ў Балгарыі, які праводзіўся балгарскім нацыянальным рухам. У сакавіку 2015 года два сябры ПРС былі запрошаны ў Пецярбург на «міжнародны кансерватыўны форум», куды паехалі замест раней заяўленай «партыі шведаў», з-за чаго ўдзел ПРС у форуме застаўся незаўважаным. У верасні таго ж года на праводзімыя ПРС «дні Паўночнай Еўропы» (швед. Nordendagarna), былі запрошаны сябры Рускага імперскага руху (РІД), пасля чаго шэраг праўрадавых СМІ звінавацілі ПРС у супрацоўніцтве з Расіяй.

Арганізацыя і актывізм
----------------------

### Арганізацыя

Структура арганізацыі да 2016 года.
Структура руху супраціву носіць строга іерархічны характар. Лідарам арганізацыі з'яўляецца Сімон Ліндберг, пад ім савет кіравання які складаецца з высокапастаўленых сяброў арганізацыі.

Краіна падзелена на сем зон, арганізацыя называе іх «Näste» (Швед. Гняздо). У кожнага гнязда-вобласці ёсць свой кіраўнік. Унутры гнёздаў-абласцей, ёсць таксама лакальныя групы (Kampgrupp) у якіх у сваю чаргу ёсць свае кіраўнікі. Часта кіраўнік, адной з кампгруп у вобласці, з'яўляецца кіраўніком і ўсёй вобласці. Калі колькасць людзей у кампгрупе перавальвае за 10 чалавек, група падзяляецца на дзве, для вобласці гэта колькасць складае 40 чалавек, ці ж калі ў вобласці ўтварылася 4 кампгрупы.

* 1-е гняздо (Упсала лен, Стакгольм лен, Эстэргётланд, Лен Вестманланд, Эрэбру лен, Сёдэрманланд)
* 2-е гняздо (Вестра-Гёталанд, Халанд лен)
* 3-е гняздо (Сконэ лен, Блекінгэ лен)
* 4-е гняздо (Емтланд, Вестэрнорланд, Еўлебарг)
* 5-е гняздо (Даларна, Вермланд)
* 6-е гняздо (Вестэрботэн, Нарботэн)
* 7-е гняздо (Ёнчэпінг лен, Крунуберг, Кальмар лен, Готланд)

У руху супраціву ёсць шырокі спектр розных скіраванасцяў, выдавецтва Nationellt motstånd (нацыянальны супраціў) выдае літаратуру, якая потым прадаецца на з'ездах арганізацыі і публічных мерапрыемствах. Таксама ў арганізацыі існуе дапамогу зняволеным актывістам «Fånghjälpen», выдаецца газета Nationellt Motstånd «нацыянальны супраціў», і выкладваюцца фільмы на youtube канал «Motstånds media».

Раней арганізацыя таксама выдавала газету Folktribunen (народная трыбуна).

Гуказапісвальная кампанія Nordland у свой час была цесна звязана з супрацівам, і ў пачатку 2000-х нават стала яе часткай.

### Актывізм

Супраціў займаецца як унутрыарганізацыйнай, так і грамадскай дзейнасцю. Унутрыарганізацыйнай дзейнасці ставіцца сярод іншага: абавязковая трэніроўка баявымі мастацтвамі, дзейнасць рознага роду на прыродзе, ідэалагічная адукацыя. Грамадскі актывізм ж, уключае ў сябе рэгулярныя выхады на плошчы, дэманстрацыі, раздачы ўлётак, расклейкі афішай, налепак, устаноўка транспарантаў, плакатаў і сцягоў.

Рух супраціву вядзе сваю дзейнасць адкрыта, выступае супраць ананімнасці ў шэрагах актывістаў, і заклікае адкрыта заяўляць пра свае погляды.

Варта таксама адзначыць што ў арганізацыі ёсць розная градацыя сяброўства, можна быць «stödmedlem» нешта падобна спачуваючым беспартыйным пад час камуністычнай рэвалюцыі ў Расеі, «medlem» паўнапраўны сябра арганізацыі і «aktivist». Зразумела ў розных сябраў арганізацыі розныя правы і абавязкі. Напрыклад актывісты абавязаны займацца баявымі мастацтвамі і выконваць пэўную колькасць працы, а сябры ж вызваляюцца ад актыўнай працы, але тым часам ім не даступныя зніжкі на прадукцыю выпусканую арганізацыяй, такую як напрыклад літаратура, адзенне з сімволікай арганізацыі і т. п. 

Раз у год актывісты праходзяць тэст на фізічную сілу і цягавітасць, куды сярод іншага ўваходзіць і бой супраць дваіх супернікаў, у якім трэба выстаяць хвіліну і паказаць асновы валодання баявымі мастацтвамі. Калі актывіст не праходзіць тэст, ён аўтаматычна становіцца сябрам арганізацыі.

Выдавецтва нацыянальны супраціў і анлайн-крама
----------------------------------------------

Пры Паўночным супраціве ёсць кніжнае выдавецтва «нацыянальны супраціў» (Швед. Nationellt Motstånd), якое выдае літаратуру звязаную ў першую чаргу з дзейнасцю арганізацыі.

Асноўны прадавец прадукцыі і літаратуры ў арганізацыі, з'яўляецца анлайн-крама nordfront förlag, якая акрамя прадукцыі звязанай з арганізацыяй, прадае таксама прадукцыю і іншых выдавецтваў, гуказапісваючых кампаній і фірмаў так ці інакш звязаных з тэматыкай нацыяналізму.

Меркаванне шведскай службы дзяржбяспекі аб руху супраціву
---------------------------------------------------------

На думку шведскай службы дзяржаўнай бяспекі, рух супраціву — гэта арганізацыя, якая прадстаўляе найбольшую пагрозу ўнутранай бяспецы Швецыі. Па іх ацэнках, паўночны рух супраціву, з’яўляецца галоўнай арганізацыяй у асяроддзі белых нацыяналістаў у Швецыі. Арганізацыя пабудавана на выразнай іерархіі, з відавочнай мілітарысцкай тэматыкай. Служба дзяржаўнай бяспекі, таксама гаворыць аб тым, што да сяброў арганізацыі не раз выкарыстоўваліся дысцыплінарныя меры ў сувязі з учыненых імі злачынствамі.

| ⛭Нацыяналізм і фашызм у Швецыі |
| --- |
| Арганізацыі | 

|  |  |
| --- | --- |
| да 1945 |  Нацыянальная ліга Швецыі **·**  Нацыянал-сацыялістычны блок **·**  Народная нацыянал-сацыялістычная партыя Швецыі **·**  Новы шведскі рух **·**  Нацыянал-сацыялістычная рабочая партыя **·**  Шведская нацыянал-сацыялістычная рабоча-сялянская партыя **·**  Шведскі сацыялістычны сход |
| Неіснуючыя(Пасля 1945) |  Захаваем Швецыю шведскай **·**  Нацыянал-сацыялістычны фронт **·**  Нацыянальная моладзь **·**  Партыя Швецыі **·**  Паўночная імперская партыя **·**  Белы арыйскі супраціў **·**  Info-14 **·**  Легіён Васа **·**  Нацыянальны саюз (Швецыя) **·**  Нацыянал-дэмакраты (Швецыя) **·**  Партыя шведаў **·**  Партыя Сконе |
| Дзейсныя | Паўночны рух супраціву **·**  Моладзь Паўночнай Еўропы **·**  Шведскія дэмакраты  |

 |
| Асобы | 

|  |  |
| --- | --- |
| Да 1945 |  Карл-Эренфрід Карлберг **·**  Пер Энгдаль **·**  Марцін Эуген Экстрём **·**  Элоф Эрыксан **·**  Нільс Флюг **·**  Біргер Фуругорд **·**  Свен-Улоф Ліндхольм **·**  Адрыян Мулін  |
| Пасля 1945 | Джэкі Арклёв **·**  Гампус Геллекант **·**  Клас Лунд **·**  Ульф Сандмарк **·**  Йіммі Окессон |

 |
| Гл. таксама Еўрапейскі сацыяльны рух |

Заўвагі
-------

Спасылкі
--------





1. ↑  Patriot.nu
2. ↑  Sök | svenska.yle.fi Архівавана 8 студзеня 2020.
3. ↑  Nordfront.se | Det fria nordens röst
4. ↑  Kansallinen Vastarinta | Vastarintaliikkeen media Архівавана 31 сакавіка 2016.
5. ↑  Frihetskamp **(нявызн.)**(недаступная спасылка). Архівавана з першакрыніцы 28 мая 2018. Праверана 26 красавіка 2016.
6. ↑  Nordfront.dk | For Nordens Frihed
7. ↑  Våldsam politisk extremism
8. ↑  Motståndsrörelsen bildar parlamentarisk gren | Nordfront.se
9. ↑   Архівавана 17 кастрычніка 2007.
10. ↑
11. ↑  Svensk nazism 1945-1995 Архівавана 1 ліпеня 2010.  (шведск.)(швед.
12. ↑  Nazister dömda för flera grova våldsbrott Архівавана 15 верасня 2017.  (шведск.)(швед.
13. ↑  Antisemitismen - den gränslösa konspirationsteorin  (шведск.)(швед.
14. 1 2   Архівавана 16 лістапада 2011.  (шведск.)(швед.
15. ↑   Архівавана 27 чэрвеня 2009.
16. ↑
17. ↑
18. ↑
19. ↑  Svenska nazister backas upp av Ryssland | Per Gudmundson | SvD
20. ↑  Motståndsrörelsen rekryterar | Nordfront.se
21. ↑  Näste 1 – Mälardalen **(нявызн.)**.  naste1.nordfront.se. Праверана 13 лютага 2016.
22. ↑  Näste 2 – Västra Götaland | En till WordPress-webbplats **(нявызн.)**.  naste2.nordfront.se. Праверана 13 лютага 2016.
23. ↑  Näste 3 – Sydsverige | Nordiska Motståndsrörelsen **(нявызн.)**.  naste3.nordfront.se. Праверана 13 лютага 2016.
24. ↑  Näste 4 – Södra Norrland | En till WordPress-webbplats **(нявызн.)**.  naste4.nordfront.se. Праверана 13 лютага 2016.
25. ↑  Näste 5 – Dalarna | En till WordPress-webbplats **(нявызн.)**.  naste5.nordfront.se. Праверана 13 лютага 2016.
26. ↑  Näste 6 – Norra Norrland **(нявызн.)**.  naste6.nordfront.se. Праверана 13 лютага 2016.
27. ↑  Näste 7 – Småland **(нявызн.)**.  naste7.nordfront.se. Праверана 13 лютага 2016.
28. ↑  Fånghjälpen informerar | Nordfront.se
29. ↑  MotstandsMedia - YouTube
30. ↑  Kontrast: Svenska Motståndsrörelsen: del 1 Архівавана 27 красавіка 2015.
31. ↑  Anonymitet och hets | Nordfront.se